Source: http://www.rmp.ee/raamatupidamine/raamatupidamine-yldiselt/abistavat-infot-aastaaruande-koostamiseks-2018-04-02
Timestamp: 2018-07-18 19:47:05+00:00

Document:
Abistavat infot aastaaruande koostamiseks - RMP.ee
Esileht » Raamatupidamine » Raamatupidamisest spetsialisti ... » Abistavat infot aastaaruande k ...
Abistavat infot aastaaruande koostamiseks
Aruandluskeskkonnas saab koostada põhiaruandeid ja lisasid, lisada täiendavaid lisasid ja dokumente, allkirjastada digitaalselt või välja printida ja allkirjastada paberil ning ka vandeaudiitoril on võimalik vandeaudiitori aruanne koostada ja kinnitada elektrooniliselt.
Uute normide kohaselt jagatakse ettevõtjad nelja kategooriasse mikroettevõtjad, väikeettevõtjad, keskmise suurusega ettevõtjad ja suurettevõtjad.
Alates 01.01.2015 peab ühing tulenevalt majandustegevuse seadustiku üldosa seadusest § 30 lg 6 koos majandusaasta aruandega esitama kinnituse olemasolevate tegevuslubade ja majandustegevusteadete õigsuse kohta.
Vabatahtlik võimalus vormide täitmiseks on konsolideeritud aruannete esitajatel; ettevõtjatel, kes koostavad oma majandusaasta aruannet rahvusvaheliste finantsaruandluse standardite alusel ning ettevõtjatel, kelle peamine ja püsiv tegevus on krediidiasutuste seadusemõistes finantsteenuste osutamine.
Seaduslik alus aruande esitamiseks tuleb täis- ja usaldusühingule, osaühingule, aktsiaseltsile ning välismaa äriühingu filiaalile äriseadustiku (edaspidi ÄS) §-st 971 lg 1, § 179 lg 4, § 334 lg 2, § 388 lg 2, mittetulundusühingule, mittetulundusühistule, erakonnale, ametiühingule, korteriühistule, usulisele ühendusele ja usuühingule mittetulundusühingute seaduse (edaspidi MTÜS) § 36 lg 5, sihtasutusele sihtasutuste seaduse (edaspidi SAS) § 34 lg 4 ja tulundusühistule ning hooneühistule tulundusühistuseaduse § 72 lg 3.
Majandusaasta aruanne ja sellega koos esitatavad dokumendid ning andmed esitatakse ÄS § 32 lg 3, MTÜS § 78 lg 3 ja SAS § 14 lg 5 alusel elektrooniliselt.
Kui majandusaasta aruannet kuue kuu möödumisel seaduses sätestatud aruande esitamise tähtaja möödumisest ei esitata, algatab registripidaja ÄS § 60, MTÜS § 361 või SAS § 341alusel juriidilise isiku suhtes järelevalvemenetluse, mis võib lõppeda juriidilise isiku registrist kustutamise või sundlõpetamisega.
Seotud märksõnad: aastaaruanne, majandusaasta aruanne, raamatupidamise aastaaruanne, 2017

References: § 30
 § 179
 § 334
 § 388
 § 36
 § 34
 § 72
 § 32
 § 78
 § 14
 § 60
 § 361
 § 341